EkBass/fiwiki-20250220-pages-articles huggingface dataset:
Mikel Aranburu

Mikel Aranburu Eizagirre (s. 18. helmikuuta 1979 Azpeitia, Gipuzkoa, Baskimaa, Espanja) on entinen espanjalainen jalkapalloilija, pelipaikaltaan keskikenttäpelaaja. == Seurajoukkueura == Aranburu on Real Sociedadin kasvatti. Ensiesiintymisensä edustusjoukkueessa hän teki kauden 1996–1997 viimeisellä sarjakierroksella 22. kesäkuuta 1997 ottelussa Logroñésia vastaan. Neljännellä kaudellaan joukkueessa hän onnistui lopulta vakiinnuttamaan pelipaikkansa avausmiehistössä. Hän pelasi kauden aikana 34 ottelua ja teki niissä kaksi maalia. Kaudella 2005–2006 Aranburu loukkaantui vakavasti ja joutui olemaan sivussa seitsemän kuukauden ajan. Joukkue putosi maan pääsarjasta Primera Divisiónista kauden 2006–2007 päätteeksi. Aranburu kuului joukkueen ehdottomiin luottopelaajiin ja toimi myös sen kapteenina. == Aiheesta muualla == * Mikel Aranburun tilastot BDFutbol-sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1979 syntyneet Luokka:Elävät henkilöt
Ganksta N-I-P

Rowdy Lewayne Williams (s. 28. elokuuta 1969 Houston, Yhdysvallat), tunnetaan paremmin taiteilijanimellä Ganksta N-I-P on yhdysvaltalainen rap-artisti. Vuonna 1992 hän julkaisi debyyttialbumin The South Park Psycho Rap-a-Lot Recordsin avustuksella. Tämä albumi nosti "South Park Coalition" -ryhmän, johon Ganksta N-I-P kuuluu, kartalle ja muiden tietoisuuteen. Williams kuuluu Nation of Islam-järjestöön, jonka "Nation of Islam is powerful" lauseesta hänen artistinimen "N-I-P" -lyhenne tulee. == Diskografia == === Albumit === * The South Park Psycho (1992) * Psychic Thoughts (1993) * Psychotic Genius (1996) * Interview with a Killa (1998) * Psycho Thug (1999) * The Return of the Psychopath (2003) * Originator of the Psycho Sound (2003) * Still Psycho (2008) * Psych' Swag: Da Horror Movie (2010) * Still Gettin It In (2012) * God of Horrorcore Rap (2014) * Street Messiah (as Brother N.I.P) (2016) === South Park Coalition === * Packin' Heat (2003) * Family Bizness (2004) * Personal Vendetta (2006) === Vierailijana === Vuosi Artisti(t) Kappale Albumi 1991 Bushwick Bill "Chuckwick" Little Big Man 1993 Geto Boys (mukana 2-Low, Seagram Miller, Too Much Trouble, 007, E-Rock, Devin the Dude, Jugg Mugg, Ganksta N-I-P, DMG, 3-2, Big Mello) "Bring it on" Till Death Do Us Part 1995 K-Rino Do Or Die Danger Zone 2003 Murder One "For The Haters Part 1" Rhythm For Thugs 2006 Mars "Red Planet" Mars Attacks "White Noise" 2007 K-Rino "Bussin Rounds" A Lyrical Legend ==Lähteet== ==Aiheesta muualla== * Ganksta N-I-P MySpace-sivustolla Luokka:Yhdysvaltalaiset hip hop -artistit Luokka:Syntymävuosi puuttuu Luokka:Elävät henkilöt
Laura

Laura voi viitata seuraaviin: *Laura, etunimi == Laura-nimisiä paikkoja == * Laura, Saskatchewan, Kanada * Laura, Queensland, Australia * Laura, Marshallinsaaret * Laura, Illinois, Yhdysvallat * Laura, Kentucky, Yhdysvallat * Laura, Missouri, Yhdysvallat * Laura, Ohio, Yhdysvallat * Laura, Puerto Rico * Laura, Etelä-Australia, Australia * Laura, (viroksi Laura, ven. Lavry, latv. Lauri), (Pihkovan lääni, Venäjän federaatio) * Maastohiihtokeskus Laura Sotšissa, Venäjällä. == Muita merkityksiä == * Sonetteja Lauralle, Francesco Petrarcan runokokoelma * Laura, australialainen yhtye * Laura, Otto Premingerin ja Rouben Mamoulianin ohjaama elokuva vuodelta 1944 *Laura, elokuva vuodelta 1979 * Laura, hurrikaani vuonna 1971 * Hurrikaani Laura, hurrikaani vuonna 2020 * Laura Córdobalainen, 800-luvulla elänyt espanjalainen pyhimys * Laura, Sibelius-Akatemian kehittämä ja ylläpitämä laulujen ja laulusuomennosten tekstitietokanta. * Laura, Gérard de Cortanzen kirja * Laura, venäläisen urheiluauton nimi * Škoda Laura, Škoda Octavian (2004–2013) mallinimi Intiassa * Laura, nuorten televisiosarja * Laura Production, suomalainen aikuisviihdeyhtiö * 467 Laura, asteroidi. == Laura lauluissa == * ”Laura”, David Raksinin ja Johnny Mercerin kappale vuodelta 1945 * Billy Joel: Laura * Darin: Laura * Hector: Laura, sua kauheesti kaipaan (Tell Laura I love her), säv. Jeff Barry/Ben Raleigh suom. san Hector (1974) * J. Karjalainen: Laura Häkkisen silmät * Kauko Röyhkä: Lauralle * Leevi and the Leavings: Laura Jenna Ellinoora Alexandra Camilla Jurvanen (1996) * Leon Ashley: Laura (What’s He Got That I Ain't Got) (1967) * Maija Vilkkumaa: Ingalsin Laura * Nek: Laura non c’è (1997) * Scissor Sisters: Laura (2003) * Tehosekoitin: Laura * Mamba: Laura * Flogging Molly: Laura * Akcent: Laura * Fields of the Nephilim: Laura
Brotha Lynch Hung

Kevin Danell Mann (s. 10. tammikuuta 1972 Sacramento, Yhdysvallat), tunnetaan paremmin taiteilijanimellään Brotha Lynch Hung on yhdysvaltalainen rap-artisti ja tuottaja. Mann on vuonna 1993 julkaistun 24 Deep EP:n julkaisun jälkeen myynyt yli 2,7 miljoonaa cd-levyä omakustanteena. Mannia kutsutaan yhdeksi horrorcore genren luojista. Mann on Garden Blocc 24th Street Crips jengin jäsen ja häntä on ammuttu kerran Sacramentossa jengien välienselvittelyssä. == Diskografia == === Studioalbumit === * 24 Deep (1993) * Season of da Siccness (1995) * Loaded (1997) * EBK4 (2000) * The Virus (2001) * Appearances: Book 1 (2002) * Remains: Book II (2002) * Book III (2002) * Lynch by Inch: Suicide Note (2003) * The Ripgut Collection (2007) * Snuff Tapes (2008) * Dinner and a Movie (2010) * Coathanga Strangla (2011) * Ripgut Collections Two (2011) * Mannibalector (2013) * Kevlar (2016) === Mixtapet === * The Alter Ego Project (2010) * The Gas Station (2010) * The Gas Station, Volume 2 (2014) === Soundtrack === * Now Eat – The Album (2000) === Yhteisalbumit === ==== C.O.S.==== * Trigganometry (2001) * The Fixxx (2007) * Suspicion Vol. 2 (2009) * The Suicide Tour (10 Years Later) (2014) ==== C-Bo ==== * Blocc Movement (2001) ==== Doomsday Productions ==== * The Plague (2002) * Siccmixx: Our Most Gangsta Hits (2004) ==== MC Eiht ==== * The New Season (2006) ==== Sicx ==== * Nigga Deep (1998) ==== Tall Cann G ==== * The Uthanizm (2003) == Coloradon ampumakohtaus == Syyskuussa 1996 18-vuotias Coloradolainen Joseph Edward Gallegos kuunteli toistuvasti Brotha Lynch Hungin kappaletta "Locc 2 da Brain" ennen kolmen ystävänsä ampumista. Poliisit joutuivat ampumaan Gallegosia ja hän menehtyi saamiinsa vammoihin. Gallegosin motiiviksi poliisit sanoivat eroamisen tyttöystävästä, mutta poliisi myöhemmin antoi lausunnon jossa painotettiin "Locc 2 da brain"-kappaleen mahdollista vaikutusta tapahtumiin. Kappaleessa kuvataan katujengiläistä tappamassa vihollisiaan 9mm käsiaseella.} == Lähteet == == Aiheesta muualla == * Brotha Lynch Hungin kotisivu * Brotha Lynch Hung AllMusic.comissa * Luokka:Yhdysvaltalaiset hip hop -artistit Luokka:Vuonna 1972 syntyneet Luokka:Elävät henkilöt Luokka:Horrorcore-artistit
Marmaduke

Marmaduke on komediaelokuva. Sen ensi-ilta oli Suomessa 30. heinäkuuta 2010. Elokuva pohjautuu Brad Andersonin samannimiseen sarjakuvastrippiin. Elokuva kertoo Windslowin perheestä ja heidän lemmikeistään – tanskandoggi Marmadukesta ja balineesi Carlosista – kun he muuttavat Kansasista Kaliforniaan. == Suomenkieliset äänet == == Lähteet == == Aiheesta muualla == * Viralliset verkkosivut * Finnkinon sivu (dubattu) * Finnkinon sivu (alkuperäinen) === Arvostelut === * Luokka:Yhdysvaltalaiset komediaelokuvat Luokka:Vuoden 2010 yhdysvaltalaiset elokuvat Luokka:Tom Deyn ohjaamat elokuvat Luokka:Elokuvat koirista Luokka:Sarjakuviin pohjautuvat elokuvat
Ekspansiivinen oppiminen

Ekspansiivinen oppiminen on oppimista kuvaava malli, joka perustuu kulttuurihistorialliseen toiminnan teoriaan. Organisaatiot ymmärretään toimintajärjestelmiksi tai toimintajärjestelmien verkostoiksi ja oppiminen on niissä ilmenevien ristiriitojen käsittelyä.Engeström 2004, 10, 62 Ekspansiivisessa oppimisessa keskeistä on ajatus siitä, että oppimisprosessin kohde ei ole kiinteä tai annettu, vaan se muuttuu, laajenee, oppimisprosessin kuluessa. Tästä tulee lähestymistavan nimitys (ekspansiivisuus viittaa laajenemiseen).Engeström 2004, 59-63 Kohde laajenee ajallisesti, kun tarkastelussa otetaan huomioon myös historiallista kehitystä, jonka kautta nykytilanteeseen on tultu. Edelleen oppimisen kohde laajenee paikallisesti. Lisäksi laajenemista tapahtuu vastuun alueella. Tämä näkökulma liittyy totunnaisten roolien ja työnjaon tarkasteluun ja haastamiseen. Neljänneksi kohde laajenee kehittymiseen: prosesseihin osalliset ottavat vastuuta uuden toimintamallin (edelleen) kehittymisestä.Engeström 2004, 60 ==Ristiriita lähtökohtana== Toimintajärjestelmät eivät jää tasapainotilaan vaan ovat liikkeessä sekä sisäisesti että suhteessa toisiin toimintajärjestelmiin. Tämä dynamiikka tuo esiin ristiriitoja. Ekspansiivisessa oppimisessa ristiriitojen historiallinen ymmärtäminen ja ratkaiseminen on keskeinen oppimisen mekanismi.Engeström 2004, 11-12 ==Oppimisen prosessi ja oppimisteot== Oppiminen ymmärretään sykliseksi eli toistuvaksi prosessiksi, josta voidaan erottaa erityyppisiä askeleita. Prosessin etenemisjärjestys ei ole kiinteä vaan tavallista on, että prosessi "peruuttaa" aikaisempiin vaiheisiin törmätessään esteisiin. Prosessin karkeat askeleet ovatEngeström 2004, 61: # vallitsevan käytännön kyseenalaistaminen # vallitsevan käytännön analyysi # uuden ratkaisun mallittaminen # uuden mallin tutkiminen # uuden mallin käyttöönotto # prosessin arviointi # uuden käytännön vakiinnuttaminen ja laajeneminen Prosessin askeleita nimitetään oppimisteoiksi. Ne ovat prosessiin osallistuvien välistä yhteistä tekemistä ja vuoropuhelua, dialogia. Dialogin aikana osallistujien esiin nostamat näkökulmat törmäävät ja vaativat kehittämään työstettävää toiminnan mallia edelleen.Engeström 2004, 60-61 ==Lähteet== * ===Viitteet=== ==Aiheesta muualla== * Toiminnan teorian ja kehittävän työntutkimuksen yksikkö (Helsingin yliopisto) Luokka:Oppiminen
Johannes Thienemann

pienoiskuva|Johannes Thienemannin hautaJohannes Thienemann (12. marraskuuta 1863 Gangloffsömmern, Thüringen – 12. huhtikuuta 1938 Rossitten, Itä-Preussi) oli saksalainen lintutieteilijä ja lintujen rengastamisen pioneereja, joka perusti Rossittenin lintuaseman. Thienemann opiskeli teologiaa ja työskenteli opettajana, kunnes antautui kokonaan lintutieteelle ja ryhtyi tutkimaan lintujen muuttoa. Vuonna 1901 hän perusti Itä-Preussin Rossitteniin, Kuurinkynnäälle, maailman ensimmäisen lintuaseman. Nykyään Rossitten on Venäjän Kaliningradin aluetta ja nimeltään Rybatschi. Thienemann vieraili Rossittenin kalastajakylässä ensimmäisen kerran 1896, ja ihastui paikalla tapahtuvaan massiiviseen lintujen muuttoon. Vuonna 1900 hän piti esitelmän Saksan lintutieteellisen yhdistyksen 50–vuotisjuhlakokouksessa, jonka seurauksena perustettiin yhdistys, joka yhdessä Preussin hallituksen kanssa määräsi Thienemannin hoitamaan lintuaseman perustamisen ja toimimaan aseman johtajana. Lintujen rengastamisen hän aloitti 1903. Thienemann työskenteli Rossittenissa loppuelämänsä. Hän luopui aseman johtajuudesta 1929. == Lähteet == * Chansigaud, Valérie 2009: The History of Ornithology, s. 196. - New Holland Publishers. Mame, Ranska. ISBN 978 1 84773 433 4 Luokka:Saksalaiset ornitologit Luokka:Vuonna 1863 syntyneet Luokka:Vuonna 1938 kuolleet
Pussilantaipaleen kanava

Pussilantaipaleen kanava on Varkaudessa sijaitseva avokanava, joka rakennettiin vuosina 1969–1970. Kanava on osa Saimaan syväväylää. Kanavan mitat ovat: * pituus 700 metriä. *leveys 12,6 metriä *syväys 4,35 metriä *mastonkorkeus 24,5 metriä ==Aiheesta muualla== *Tietoa kanavasta Luokka:Varkauden kanavat
Kyyjärven vaakuna

Kyyjärven vaakuna on Kyyjärven kunnan tunnus, jonka sen aaltokoroinen pieli ja käärme-aihe tekevät puhuvaksi. Vaakunan selitys on ”sinisessä kentässä aaltokoroinen vasen pieli ja luikerteleva käärme; kaikki hopeaa.” Vaakunan on suunnitellut Kaj Kajander, ja Kyyjärven kunnanvaltuusto hyväksyi sen kokouksessaan 9. toukokuuta 1969. Sisäasiainministeriö vahvisti vaakunan käyttöön 21. heinäkuuta samana vuonna. == Lähteet == * * Kyyjärvi Vaakuna
Sumujen silta

Sumujen silta () on Mervyn LeRoyn ohjaama yhdysvaltalainen elokuva vuodelta 1940. Tuotantoyhtiö Universal Pictures tuotti elokuvasta ensimmäisen, James Whalen ohjaaman version vuonna 1931 nimellä Waterloo Bridge (Kultaa kadulta), joka perustuu Robert E. Sherwoodin Broadway-näytelmään Waterloo Bridge vuodelta 1930. MGM osti elokuvan oikeudet Universalilta ja tuotti siitä kaksi elokuvaversiota: vuoden 1940 version (Sumujen silta) ja vuoden 1956 version (Gaby). Käsikirjoitusta tehtäessä näytelmää on siistitty melko paljon. Taitavasti ohjattuun elokuvaan ohjaaja Mervyn LeRoy on saanut herkkyyttä ja koskettavuutta, mutta erityisest Vivien Leigh'n roolisuorituksen ansiosta se on saanut paikkansa suosittujen klassikkoelokuvien joukossa. Sumujen sillan pääosissa ovat Vivien Leigh ja Robert Taylor. Kyseessä oli Leigh'n ensimmäinen elokuvarooli Tuulen viemää -elokuvan jälkeen. Leigh ja Taylor pitivät elokuvaa henkilökohtaisena suosikkinaan. Elokuva on yksinkertainen tarina menetetystä ja saavutetusta rakkaudesta. Balettitanssija ja brittiupseeri tapaavat sattumalta ensimmäisen maailmansodan ilmahyökkäyksen aikana Lontoossa Waterloon sillalla. He rakastuvat ja lupaavat toisilleen menevänsä naimisiin. Nainen ryhtyy prostituoiduksi luullessaan virheellisesti miehen kuolleen sodassa. Sille esitettiin kahta Oscar-palkintoa: parhaasta musiikista ja parhaasta kuvauksesta. Elokuva oli myös taloudellinen menetys. Tiedosto:Vivien Leigh in Waterloo Bridge trailer b.jpg|Vivien Leigh elokuvassa Sumujen silta. Tiedosto:Virginia Field in Waterloo Bridge trailer cropped.jpg|Virginia Field elokuvassa Sumujen silta. == Lähteet == Luokka:Vuoden 1940 yhdysvaltalaiset elokuvat Luokka:Mervyn LeRoyn ohjaamat elokuvat Luokka:Romanttiset elokuvat Luokka:Elokuvat prostituutiosta Luokka:Yhdysvaltalaiset uudelleenfilmatisoinnit
Työolobarometri

Työolobarometrissa on Suomen työ- ja elinkeinoministeriön vuodesta 1992 lähtien vuosittain julkaisema selvitys, joka seuraa suomalaisen työelämän laadun muutoksia palkansaajien näkökulmasta. Suurin osa barometrin sisällöstä on pysynyt samana julkaisusarjan ajan, mutta sen sisältää myös uusia, ajankohtaisia teemoja. Barometrin tiedot perustuvat Tilastokeskuksen työvoimatutkimuksen yhteydessä tehtyihin puhelinhaastatteluihin. Vastaajien satunnaisotos edustaa koko palkansaajakuntaa. Työolobarometrissa työelämän kehittymistä on mitattu neljällä työelämän laadun ulottuvuudella: työpaikan varmuus, tasapuolinen kohtelu työpaikalla, kannustavus, innovatiivisuus ja keskinäinen luottamus sekä voimavarat suhteessa vaatimustasoon. == Lähteet == ==Aiheesta muualla== *Työ- ja elinkeinoministeriö - Työolobarometri Luokka:Työ
Simon Wells

Simon Wells (s. 1961) on brittiläinen elokuvaohjaaja, joka on ohjannut pääasiassa animaatioelokuvia. Hänen tunnetuin elokuvansa lienee Aikakone vuodelta 2002. Wells kasvoi Cambridgessa kahden yliopisto-opettajan lapsena. Hän on kirjailija H. G. Wellsin lapsenlapsenlapsi. Wells opiskeli Leicester Polytechnicin taidekoulussa, mutta jätti opintonsa kesken työskennelläkseen Richard Williamsin animaatiostudiolla, missä hän aloitti uransa mainosten parissa. Hän oli mukana elokuvan Kuka viritti ansan, Roger Rabbit? tekemisessä ja piirsi storyboardeja Paluu tulevaisuuteen -elokuviin. Animaatioiden ulkopuolelle hän päätyi kuultuaan, että suunnitteilla oli uusi elokuvasovitus hänen esi-isänsä H. G. Wellsin pienoisromaanista Aikakone. Studio piti Wellsin ideoistaan ja hänet valittiin ohjaajaksi. Ohjauskokemus oli tosin niin raskas, että hän kärsi kesken kuvausten hermoromahduksen eikä voinut jatkaa loppuun asti. Elokuva sai ensi-iltansa vuonna 2002. Wellsin ohjaamia animaatioelokuvia ovat muun muassa Balto (1995), Egyptin prinssi (1998) ja Kohti Marsia (2011). == Lähteet == * * * === Viitteet === Luokka:Brittiläiset elokuvaohjaajat Luokka:Animaatio-ohjaajat Luokka:Vuonna 1961 syntyneet Luokka:Elävät henkilöt
Myrskyn silmäs

"Myrskyn silmäs" on suomalaisen rap-artisti Uniikin 19. syyskuuta 2009http://www.rahina.com/artistit/uniikki julkaistu single albumilta Juokse poika juokse. Kappaleella vierailee Jane -yhtyeestä tuttu Mia Huovila. Kappaleesta on julkaistu myös musiikkivideo. == Kappaleet == # Myrskyn silmäs (mukana Mia) == Lähteet == == Aiheesta muualla == Myrskyn silmäs -musiikkivideo YouTubessa Luokka:Uniikin kappaleet Luokka:Sakke Aallon tuottamat kappaleet Luokka:Vuoden 2009 kappaleet
Dušan Perniš

Dušan Perniš (s. 28. marraskuuta 1984 Nitra, Tšekkoslovakia) on slovakialainen jalkapalloilija, pelipaikaltaan maalivahti. Perniš edustaa skotlantilaista Dundee Unitedia, jossa hän on pelannut vuodesta 2010 saakka. Nykyisessä seurassaan hän on ollut voittamassa saman vuoden Skotlannin cupia. Perniš oli Slovakian nuorten maajoukkueen mukana alle 20-vuotiaiden MM-kisoissa 2003, mutta ei pelannut turnauksessa otteluakaan. Aikuisten maajoukkueessa hän on pelannut kaksi ottelua ja oli mukana MM-kisoissa 2010, mutta joutui jälleen istumaan koko turnauksen vaihtopenkillä. == Lähteet == == Aiheesta muualla == * Pernišin tilastot national-football-teams.com -sivustolla Pernis, Dusan Pernis, Dusan Pernis, Dusan
Fukoosi

Fukoosi eli rodeoosi tai 6-deoksi-galaktoosi ( C6H12O5) on heksooseihin kuuluva deoksisokeri. Rakenteeltaan se eroaa galaktoosista siten, että yksi galaktoosin hydroksyyliryhmistä on korvautunut vetyatomilla. Fukoosia esiintyy monissa eliöissä. == Esiintyminen luonnossa == ===D-fukoosi=== D-fukoosi on luonnossa esiintyvänä fukoosin isomeereista harvinaisempi. Sitä on tavattu glykosidina Keski- ja Etelä-Amerikassa kasvavien kiertokasvien juurakoista. Lisäksi sitä on tavattu muutamista bakteerilajeista kuten Actinobacillus actenomycetemcomitans, Campylobacter jejuni ja Caulobacter crescentus, joissa se on osa polysakkarideja. D-fukoosia voidaan valmistaa kiertokasvien glykosideista hajottamalla ne happoliuoksella. Sitä voidaan valmistaa myös synteettisesti D-galaktoosista korvaamalla hydroksyyliryhmä vetyatomilla. Vesiliuoksissaan D-fukoosi esiintyy pääosin rengasrakenteisena pyranoosina ===L-fukoosi=== Fukoosia esiintyy rakkolevissä, joissa se muodostaa fukoidaanipolysakkaridin perusrungon. Lisäksi yhdistettä tavataan merisiilten ja sammakkoeläinten munissa ja tragenttikumissa. Nisäkkäillä fukoosia tavataan monissa glykaaneissa. Muun muassa A- ja B-veriryhmien antigeeneissä. L-fukoosi liittyy glykoproteiineihin O- tai N-glykosidisidoksella. Fukoosin sisältävillä glykaaneilla on monia tärkeitä tehtäviä nisäkkäiden elimistössä. Ne muun muassa osallistuvat verensiirtoon, selektiinivälitteiseen adheesioon. L-fukoosia tuotetaan käsittelemällä rakkolevää laimealla suolahapolla ja tämän jälkeen syntyvä tuote puhdistetaan ja fukoosi kiteytetään. ==Metabolia== Fukoosiryhmä liitetään glykaaneihin fukosyylitransferaasientsyymien välityksellä GDP-fukoosista, jota muodostuu GDP-mannoosista tai fukoosi-1-fosfaatista. Bakteerit kykenevät entsyymeillään katalysoimaan fukoosin muuntumista fukuloosiksi, joka on ketoheksoosisokeri, kun fukoosi on aldoheksoosi. Nisäkkäät kataboloivat fukoosin eri tavalla. Sikojen maksasolujen sisältävät entsyymit muokkaavat fukoosista maitohappoa. ==Lähteet== Luokka:Sokerit
Kim Myong-won

Kim Myong-won (; s. 15. heinäkuuta 1983 Pjongjang) on pohjoiskorealainen jalkapalloilija, joka pelaa hyökkääjänä tai maalivahtina. Hän edustaa Amrokgang-nimistä seuraa, jossa hän on pelannut vuodesta 2003 saakka. Kim oli Pohjois-Korean maajoukkueen mukana MM-kisoissa 2010, mutta ei pelannut turnauksessa otteluakaan. Hänet valittiin turnaukseen lähinnä hyökkääjäksi, mutta koska hänet oli merkitty maalivahdiksi, FIFA tiedotti, että Kim olisi saanut pelata vain maalivahtina. Hän on kuitenkin tiettävästi ollut maalivahtina Pohjois-Korean liigassa, sillä kerrotaan, että hän on eräässä ottelussa torjunut kolme rangaistuspotkua. == Lähteet == Luokka:Pohjoiskorealaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Espanja olympialaisissa

Espanja osallistui olympialaisiin ensimmäisen kerran Pariisissa 1900. Kolmista seuraavista kilpailuista se jäi pois, mutta on ollut mukana kaikissa kesäolympialaisissa Antwerpenista 1920 lähtien lukuun ottamatta Berliinin 1936 ja Melbournen 1956 kisoja, joita se boikotoi. Vuonna 1956 se osallistui kuitenkin Tukholmassa järjestettyihin ratsastuslajeihin. Espanjan Barcelonassa järjestettiin kesäolympialaiset 1992. Talviolympialaisiin Espanja on osallistunut joka kerta Garmisch-Partenkirchenistä 1936 lähtien. Espanja on saavuttanut kesäolympialaisissa 37 kulta-, 59 hopea- ja 35 pronssimitalia. Eniten mitaleita on saavuttanut meloja David Cal, yhden kullan ja neljä hopeaa 2004–2012. Talviolympialaisissa Espanja on saavuttanut kaksi mitalia pujottelussa: Francisco Fernández Ochoa kultaa Sapporossa 1972 ja Blanca Fernández Ochoa pronssia Albertvillessä 1992. == Espanjan olympiamitalit urheilumuodoittain == Urheilumuoto Kulta Hopea Pronssi Yhteensä Purjehdus 13 5 1 19 Pyöräily 5 5 4 14 Judo 3 1 2 6 Melonta 2 7 3 12 Yleisurheilu 2 4 5 11 Telinevoimistelu 2 1 1 4 Tennis 1 7 3 11 Maahockey 1 3 1 5 Taekwondo 1 3 0 4 Uinti 1 2 3 6 Ratsastus 1 2 1 4 Jalkapallo 1 2 0 3 Vesipallo 1 2 0 3 Rytminen voimistelu 1 1 0 2 Urheilumuoto Kulta Hopea Pronssi Yhteensä Alppihiihto 1 0 1 2 Jousiammunta 1 0 0 1 Pelota 1 0 0 1 Taitouinti 0 3 1 4 Koripallo 0 3 0 3 Nyrkkeily 0 2 2 4 Ammunta 0 2 1 3 Poolo 0 1 0 1 Rantalentopallo 0 1 0 1 Soutu 0 1 0 1 Triathlon 0 1 0 1 Käsipallo 0 0 4 4 Miekkailu 0 0 1 1 Paini 0 0 1 1 == Espanjan mitalit kesäolympialaisissa == Vuosi Kulta Hopea Pronssi Yhteensä 1896 ei osallistunut ei osallistunut ei osallistunut ei osallistunut 1900 1 0 0 1 1904–1912 ei osallistunut ei osallistunut ei osallistunut ei osallistunut 1920 0 2 0 2 1924 0 0 0 0 1928 1 0 0 1 1932 0 0 1 1 1936 ei osallistunut ei osallistunut ei osallistunut ei osallistunut 1948 0 1 0 1 1952 0 1 0 1 1956 0 0 0 0 1960 0 0 1 1 1964 0 0 0 0 1968 0 0 0 0 1972 0 0 1 1 1976 0 2 0 2 1980 1 3 2 6 1984 1 2 2 5 1988 1 1 2 4 1992 13 7 2 22 1996 5 6 6 17 2000 3 3 5 11 2004 3 11 6 20 2008 5 10 3 18 2012 3 10 4 17 Yhteensä 37 59 35 131 == Espanjan mitalit talviolympialaisissa == Vuosi Kulta Hopea Pronssi Yhteensä 1924–1932 ei osallistunut ei osallistunut ei osallistunut ei osallistunut 1936–1968 0 0 0 0 1972 1 0 0 1 1976–1988 0 0 0 0 1992 0 0 1 1 1994–2014 0 0 0 0 Yhteensä 1 0 1 2 == Lähteet == * === Viitteet === == Aiheesta muualla == *Espanjan olympiakomitean sivusto *Espanja Kansainvälisen olympiakomitean sivustolla *
Kaitlampi

Kaitlampi on järvi Vihdissä Nuuksion kansallispuistossa, lähellä Espoon rajaa. Sen eteläpäässä sijaitsee Kattilan retkeilyalue, joka on muodostunut entisen Kattilan torpan ympärille. ==Luonto== Yksi Kaitlammen alueen merkittävimpiä eläimiä on liito-orava. Kaitlammelta etelään Haukkalammelle sijaitsee Haukkalampi-Kaitlampi -niminen kallioalue, KAO010123, jonka laajuus on 560 hehtaaria, korkeus merenpinnasta 100 metriä ja suhteellinen korkeus ympäristöönsä nähden 40 metriä. http://www.ymparisto.fi/download.asp?contentid=31554&lan;=fi Vedet Kaitlammista virtaavat Poikkipuoliaiseen, joka on osa Siuntionjoen vesistöä. ==Kalat== Kaitlampeen on istutettu 1992-1998 siikoja (1991, 665 kpl; 1994, (peled) 1300 kpl; 1995, 1000 kplm; 1996 (peled), 1000 kpl) ja harjuksia (1992, 2000 kpl, 1993 500 kpl ja 1998 500 kpl). http://www.ahven.net/ksuunnitelmat/12.pdf ==Lähteet== Luokka:Nuuksion kansallispuisto Luokka:Siuntionjoen vesistö Luokka:Vihdin järvet
Aristide Zogbo

Aristide Benoît Zogbo (s. 30. joulukuuta 1981 Abidjan) on norsunluurannikkolainen jalkapalloilija, pelipaikaltaan maalivahti. Hän edustaa israelilaista Maccabi Netanyaa, jossa hän on pelannut vuodesta 2009 saakka. Zogbo on edustanut aiemmin Issia Wazia ja egyptiläistä Ittihad El- Shortaa. Issia Wazissa hän oli voittamassa Norsunluurannikon cupia vuonna 2006 ja oli myös seuraavana vuonna kilpailussa hopeaa voittaneessa joukkueessa. Zogbo on pelannut maajoukkueessa kuusi ottelua ja oli joukkueen mukana sekä Afrikan-mestaruuskilpailuissa että MM-kisoissa 2010. Hän ei kuitenkaan pelannut turnauksissa otteluakaan. == Lähteet == Zogbo, Aristide Zogbo, Aristide Zogbo, Aristide
Pauli Raunio

Pauli Valdemar Raunio (3. kesäkuuta 1923 Kemin maalaiskunta – 15. heinäkuuta 2000 Lahti) oli suomalainen ortopedi. Hän teki Suomen ensimmäiset reumalonkan tekonivelleikkaukset. Raunion vanhemmat olivat kirkkoherra Antti Emil Raunio ja Elsa Irene Nummi, ja hänen puolisonsa oli lääketieteen lisensiaatti Kaija Liisa Värri. Raunio pääsi ylioppilaaksi Turun suomalaisesta lyseosta 1942 ja valmistui lääketieteen lisensiaatiksi Turun yliopistosta 1950. Vuonna 1955 hänestä tuli kirurgian erikoislääkäri ja vuonna 1968 ortopedi. Hän oli Iitin kunnanlääkärinä vuoteen 1963 ja sen jälkeen 22 vuoden ajan Heinolassa Reumasäätiön sairaalassa ortopedian osastolla, ensin osastonlääkärinä vuoteen 1968, apulaisylilääkärinä vuoteen 1975 ja lopulta ylilääkärinä vuoden 1985 eläkkeelle jäämiseensä saakka. Reumasäätiön sairaala oli 1960-luvulla maailmanlaajuisesti merkittävä reumakirurgian koulutuspaikka, jossa Raunio työskenteli "reumakirurgian isäksi" kutsutun Kauko Vainion työtoverina sekä kehitti aktiivisesti uusia leikkausmenetelmiä ja loi ensimmäisen nykyaikaisen polven tekonivelen. Raunion erikoisalana olivat reumakäden leikkaukset, joista hän julkaisi väitöskirjan. Hän teki 1970-luvun alussa Suomen ensimmäiset reumalonkan tekonivelleikkaukset, joita hän oli opiskellut Englannissa. Raunio toimi muun muassa Suomen ortopediyhdistyksen ja Euroopan reumakirurgiyhdistyksen puheenjohtajana. Iitissä ja Heinolassa hän oli kirkkovaltuustojen jäsen ja Suomen Punaisen Ristin osastojen puheenjohtaja. Jatkosodassa Raunio kunnostautui tykistön tulenjohtajana Ilomantsin mottitaisteluissa vuonna 1944 ja sai sota-ansioistaan Vapaudenristin sekä myöhemmin Suomen Valkoisen Ruusun I luokan ritarimerkin. Raunio kuoli 77-vuotiaana pitkäaikaiseen sairauteen heinäkuussa 2000. == Lähteet == * ===Viitteet=== Luokka:Suomalaiset kirurgit Luokka:Vuonna 1923 syntyneet Luokka:Vuonna 2000 kuolleet
Luzonin maanjäristys

Luzonin maanjäristys tapahtui Luzonin tiheään asutulla saarella Filippiineillä 16. heinäkuuta 1990 kello 16.30 paikallista aikaa. Pahiten kärsivät Baguio City, La Unionin rannikkoalue ja Dagupan City. Myös Bataanin provinssissa ja Manilan metropolialueella sattui aineellisia vahinkoja. ==Lähteet== ==Aiheesta muualla== *"The July 16 Luzon Earthquake: A Technical Monograph" Luokka:Luonnonmullistukset Filippiineillä Luokka:Vuoden 1990 maanjäristykset
Borja García

Borja García (s. 15. joulukuuta 1982 Espanja) on espanjalainen moottoriurheilija. Hän on kilpaillut World Series by Renault -sarjassa vuosina 2001–2002 ja Espanjan F3-mestaruussarjassa 2003–2004. F3-sarjan hän voitti 2004. Hän kilpaili myös GP2-sarjassa kausina 2005 ja 2007. Nykyään hän kilpailee Superleague Formula -sarjassa. García ajoi GP2-sarjassa kaudella 2005 Racing Engineering -tallissa ja saavutti kaksi palkintosijaa. Kaudella 2007 hän ajoi Durango-tallissa ja sai 28 pistettä ja 10. sijan MM-taulukossa. Vuonna 2008 García siirtyi Superleague Formula -sarjaan. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 Pisteet Sijoitus 2005 Racing Engineering SMR FEA Kesk. SMR SPR 10 ESP FEA Kesk. ESP SPR 10 MON FEA 10† EUR FEA Kesk. EUR SPR EX FRA FEA Kesk. FRA SPR 12 GBR FEA 17 GBR SPR 9 GER FEA 17 GER SPR 5 HUN FEA 11 HUN SPR Kesk. TUR FEA 3 TUR SPR 5 ITA FEA Kesk. ITA SPR 10 BEL FEA 6 BEL SPR 2 BHR FEA 19 BHR SPR 17 17,5 14. 2007 Durango BHR FEA 8 BHR SPR 4 ESP FEA 5 ESP SPR 14 MON FEA 16† FRA FEA 12 FRA SPR 20† GBR FEA 20† GBR SPR 17 EUR FEA 19 EUR SPR 12 HUN FEA 5 HUN SPR 5 TUR FEA 5 TUR SPR 4 ITA FEA Kesk. ITA SPR 19 BEL FEA 16 BEL SPR 17 VAL FEA 5 VAL SPR 4 28 10. ==Aiheesta muualla== * Borja Garcian viralliset nettisivut Luokka:GP2-kuljettajat Luokka:Formula Renault 3.5 -kuljettajat Luokka:Espanjalaiset autourheilijat Luokka:Vuonna 1982 syntyneet Luokka:Elävät henkilöt
Liittovaltion rikos

Liittovaltion rikos ( tai federal offense) on Yhdysvalloissa rikos, jonka on määritellyt laittomaksi liittovaltion lainsäädäntö. Liittovaltion rikoksia ovat muun muassa pankkiryöstö, kidnappaus, valuutan väärentäminen, huumeiden salakuljetus sekä Yhdysvaltain presidentin tai varapresidentin salamurha, joskin salamurhat lisättiin liittovaltion rikokseksi vasta presidentti John F. Kennedyn murhan jälkeen. Liittovaltion lakia valvoo muun muassa liittovaltion poliisi FBI. Muita valvontayksiköitä ovat esimerkiksi ICE (maahanmuuttoon ja ihmiskauppaan liittyvät asiat), IRS (rahanpesu ja verovälttely) sekä ATF (aseisiin liittyvät rikokset). Yhdysvaltain presidentillä on mahdollisuus armahtaa liittovaltion rikoksista tuomittuja henkilöitä. Tämä valta ei ulotu osavaltion tasolla tehtyihin rikoksiin. == Lähteet == Luokka:Rikollisuus Yhdysvalloissa Luokka:Yhdysvaltain liittovaltion poliisi
Anders Langenskiöld

Anders Fabian Langenskiöld (7. toukokuuta 1916 Helsinki – 8. heinäkuuta 2000 EspooUppslagverket.fi ) oli suomalainen lääkäri ja vapaaherra. Langenskiöld oli Helsingin yliopiston ortopedian ja traumatologian professori 1968–1979. Hän sai myös professorin arvonimen vuonna 1964. Langenskiöld oli kansainvälisesti arvostettu tiedemies, joka tutki liikuntaelinten ja selkärangan sairauksia ja niiden kirurgista hoitoa.Facta 2001 WSOY 1984 9. osa, palsta 597 Langenskiöld valitsi isänsä Fabian Langenskiöldin tavoin kirurgian elämänalakseen. Hänen äitinsä oli Asta Sofia Toni Adolfina Forsström ja puolisonsa vuodesta 1939 Ulla Liljequist, arkkitehti Bertel Liljequistin tytär. Langenskiöld tuli ylioppilaaksi 1933 ja valmistui lääketieteen lisensiaatiksi 1943, jolloin hän myös väitteli lääketieteen ja kirurgian tohtoriksi. Langenskiöld työskenteli Helsingin kirurgisen sairaalan lääkärinä 1947–1954. Vuonna 1948 hän erikoistui kirurgiaan ja vuonna 1952 ortopediaan. Vuosina 1955–1956 hän toimi Helsingin Diakonissalaitoksen kirurgisen osaston ylilääkärinä ja vuodesta 1956 vuoteen 1968 Invalidisäätiön ortopedisen sairaalan ylilääkärinä. Hänen aikanaan sairaalasta tuli kansainvälisesti tunnettu ortopedinen keskus. Vuonna 1968 Langenskiöld nimitettiin Helsingin yliopiston ortopedian ja traumatologian professoriksi ja Töölön sairaalan ylilääkäriksi. Hänen johdollaan valmistui parikymmentä väitöskirjaa ja omaa laajaa tutkimustyötään hän jatkoi vielä vuoden 1979 eläkkeelle jäämisensä jälkeenkin. Langenskiöld oli monien kansainvälisten ortopediyhdistysten kunniajäsen. == Lähteet == * ===Viitteet=== Luokka:Suomalaiset kirurgit Luokka:Helsingin yliopiston professorit Luokka:Suomalaiset professorit Luokka:Suomalaiset professorin arvonimen saaneet Luokka:Vuonna 1916 syntyneet Luokka:Vuonna 2000 kuolleet
Matti Nurminen

Matti Nurminen on seuraavien henkilöiden nimi: * Matti Nurminen (1911–2000), merenkulkuneuvos * Matti Nurminen (1932–2008), teollisuusneuvos * Matti Nurminen (s. 1942), näyttelijä * Matti Nurminen (s. 1947), kuvanveistäjä * Matti Nurminen (s. 1973), jääkiekkovaikuttaja
Anja Erämaja

thumb|Anja Erämaja WSOY:n Runokavalkadissa Mediatorilla Aleksis Kiven ja Suomalaisen kirjallisuuden päivänä 2010. Anja Erämaja (s. 6. toukokuuta 1963) on suomalainen runoilija ja prosaisti. Erämaja on kotoisin Merimaskusta, Naantalin saaristosta. Hän opiskeli Taideteollisen korkeakoulun valokuvataiteen laitoksella ja valmistui taiteen maisteriksi vuonna 1993. Hänen ensimmäinen proosarunokokoelmansa Laulajan paperit ilmestyi vuonna 2005 ja oli ehdolla Helsingin Sanomien kirjallisuuspalkinnon ja Runeberg-palkinnon saajaksi. Erämajan kolmas runokokoelma Töölönlahti (2013) sai Nihil Interit -runousyhteisön Vuoden runoteos -palkinnon. Erämaja työskentelee taiteidenvälisesti. Helsingin kirjailijat ry valitsi hänet Vuoden helsinkiläiskirjailijaksi 2014. Vuonna 2016 Erämaja sai Yleisradion Tanssiva karhu -runopalkinnon kokoelmallaan Ehkä liioittelen vähän. Erämajan kokoelma Olen nyt täällä metsässä oli Tanssiva karhu -ehdokas 2022. Kokoelma sisältää metsäänmenorunoja, lapsuusmuistojen katkelmia ja näkyjä. Kokoelman ydin on mustikka, ja kokoelmassa on aimpaan tapaan huumorinpilkettä. Erämaja torjuu romanttisen metsäkäsityksen: ilon ja suojan ohella siihen liittyy pelottavia asioita. Kokoelman aihekirjo on laaja, muun ohella runoihin sisältyy ekokriittisyyttä, mutta Outi Hytönen miettii Parnassossa, että vaikka siihen, mistä kokoelma kertoo, ei ole yksiselitteistä vastausta, ei runokirjalta toisaalta sellaista helppoutta voi edellyttääkään.Outi Hytönen, Mustikasta katsoen. Parnasso 5/2021 s. 67 == Tuotanto == ;Runokokoelmat * * * * * * Joku menee aina ensin, WSOY, 2024. ISBN 978-951-0-50345-4. ;Romaanit * ;Lastenkirjat * * ;Muut * libretto tanssiteokseen Lähiosoite, ohj. Hanna Brotherus, ensi-ilta Zodiak 16.12.2007 * novelli ”Loka, marras, seksi” antologiassa 2000-luvun Decamerone, WSOY 2007 * ”Suomalainen minuutti”, runo 90-vuotiaalle Suomelle, Linnan jatkot 2007, Yle * ”Laulu vähänkäytetyille lenkkareille”, Runoraati-ohjelman Lamajaiset 2009, Yle * ”Vuosi on tulossa”, Senaatintorin uusi vuosi 2009, Helsingin kaupunki ja Yle * novelli ”Seisoo, istuu, makaa” äänikirjassa Nauravia naisia, WSOY 2011 * novelli ”Halutaan vähän naista” antologiassa Pimppini on valloillaan : naisiin kohdistuva seksuaalinen vallankäyttö, WSOY 2012 == Musiikki == * Laulavat kahvinkeittäjät -yhtyeessä vuosta 1997 (laulu, tarinat) * Kuuluuko tämä teille –levy WSOY 2010. Säveltäjä Petra Lampisen kanssa työstetty äänikirjan ja äänilevyn välimuoto, joka pohjautuu Erämajan samannimiseen proosarunokokoelmaan. * laulusanoituksia ja -suomennoksia mm. kokoelmalevyillä Poreilua 1995, Heitä voltti 2000 == Palkinnot ja ehdokkuudet == * Helsingin Sanomien kirjallisuuspalkintoehdokkuus 2005 * Runeberg-palkintoehdokkuus 2005 * Sanojen aika -sivuston Varjo-Finlandia-ehdokkuus 2005 * Nihil Interitin Vuoden runoteos -palkinto 2013 * Ylen Tanssiva karhu -runopalkinto 2016 == Lähteet == Luokka:Suomalaiset runoilijat Luokka:Vuonna 1963 syntyneet Luokka:Elävät henkilöt
Emily the Strange

thumb|250px|Emily the Strange WonderConissa 2010 Emily the Strange on Rob Regerin Cosmic Debris -yhtiölleen luoma kuvitteellinen hahmo. Cosmic Debris on avannut neljä Emily the Strangen nimellä kulkevaa kauppaa, jotka ovat Taiwanissa, Taipeissa, Hongkongissa ja Kreikassa. Emily the Strange -brändi sisältää vaatemallistoja, toimistotarvikkeita, tarroja ja sekalaisia muotituotteita. == Kirjallisuudessa == Hahmo on esiintynyt Dark Horse Comicsin sarjakuvissa, HarperCollinsin kirjoissa sekä seuraavissa sarjakuvaromaaneissa: * Emily the Strange (2001) * Emily's Secret Book of Strange (2003) * Emily's Good Nightmares (2004) * Emily's Seeing is Deceiving (2006) Emily the Strange -sarjakuvaa on julkaissut Ranskassa vuodesta 2008 Soleil Productions. HarperCollins on julkaissut Emily the Strange -romaaneja. Kirjoittajat ovat Rob Reger ja Jessica Gruner. * Emily the Strange: The Lost Days (2009, suom. Emily the Strange: Pimennon päivät, 2010) * Emily the Strange: Stranger and Stranger (2010, suom. Emily the Strange: Kumpi ja Kummempi) == Vaatemerkki == Emily the Strange on esiintynyt vaatetuotteissa 1990-luvulta lähtien. Vuodesta 2010 eteenpäin tuotteita valmistaa italialainen Pier spa -yritys. == Elokuva == Mike Richardson on työstämässä Emily the Strange -nimistä elokuvaa Dark Horse Entertainmentin alaisuudessa. Suunniteltu valmistumisvuosi oli 2013 ja jakelijaksi ilmoitettiin Universal Pictures. == Hahmon alkuperä == Emily the Strange esiteltiin ensimmäisen kerran vuonna 1991, mutta vuoden 1978 Nate the Great and the Lost List -lastenkirjassa esiintyi samannäköinen Rosamond- niminen tyttö. Rosamondin tekijät Marjorie Sharmat ja Marc Simont pyysivät Emily the Strangen tuotteita välittäviä yrityksiä poistamaan tuotteet valikoimistaan, jolloin Cosmic Debris haastoi heidät oikeuteen. Sharmat ja Simont vastasivat vasta-haasteella. Emily the Strangen tekijät Rob Reger ja Rosamondin tekijät Sharmat ja Simont ilmoittivat myöhemmin sovitelleensa asian oikeuden ulkopuolella ja peruivat kaikki oikeustoimet toisiaan kohtaan. Sen jälkeen he kertoivat tunnistaneensa Emilyn ja Rosamondin olevan omintakeisia ja alkuperäisiä hahmoja. == Lähteet == == Aiheesta muualla == * Emilystrange.com . * Emily Strangen viralliset fanisivut . * Emily the Strange Youtube-sivustolla. Luokka:Piirroshahmot
Matti Nurminen (merenkulkuneuvos)

Matti Nurminen (13. tammikuuta 1911 Rauma – 9. heinäkuuta 2000 Helsinki) oli suomalainen merenkulkuneuvos, joka teki elämäntyönsä isänsä John Nurmisen perustamassa John Nurminen Oy:ssä. Matti Nurminen valmistui Suomen Liikemiesten Kauppaopistosta vuonna 1931. Hankittuaan kieli- ja ammattitaitoa Englannista, Saksasta, Alankomaista ja Ahvenanmaalta Nurminen siirtyi perheyrityksensä palvelukseen vuonna 1934. Toisen maailmansodan aikana hän huolehti Baltiassa elin- ja sotatarvikelaivauksista Suomeen. Puutavarakauppayhtiöstä huolinta-, laivanvarustus- ja laivanselvitysyhtiöksi laajentuneen John Nurminen Oy:n toimitusjohtaja hän oli vuosina 1946–1971. Yhtiö luopui laivanvarustuksesta 1960-luvulla ja keskittyi kansainväliseen huolintaan ja kuljetukseen. Matti Nurminen toimi vielä yhtiön hallituksen puheenjohtajana vuosina 1972–1986. Matti Nurminen toimi matkayhtiö Matka- Kaleva Oy:n toimitusjohtajana yli kolme vuosikymmentä. Nuoruusvuosinaan hän toimi Helsingin Metsänkävijöissä, ja sittemmin hän oli perustamassa Partiosäätiötä. Nurminen sai partiopoikien korkeimman ansiomerkin Hopeasuden vuonna 1965. Hän oli Merenkävijät ry:n kommodori vuosina 1958–1963 ja Suomen Meripelastusseuran valtuuskunnan puheenjohtaja vuosina 1967–1972. Hänet kutsuttiin myös Paistinkääntäjien Veljeskunnan jäseneksi. Matti Nurminen sai merenkulkuneuvoksen arvonimen vuonna 1961 ja Suomen Leijonan komentajamerkin vuonna 1973. Hän kuoli 89-vuotiaana heinäkuussa 2000. == Lähteet == * * Luokka:Suomalaiset yritysjohtajat Luokka:Suomalaiset laivanvarustajat Luokka:Vuonna 1911 syntyneet Luokka:Vuonna 2000 kuolleet Luokka:Suomalaiset partiolaiset
Ripatti (täsmennyssivu)

Ripatti voi tarkoittaa ainakin seuraavia: == Paikkoja == *Ripatti, kylä Hirvensalmella *Ripatti, kylä Nurmijärvellä == Henkilöitä == * Aku-Kimmo Ripatti (1931–1994), kirjailija * Antti Ripatti (s. 1964), taloustieteilijä * August Fabian Ripatti (1891–1966), taidemaalari ja piirustuksenopettaja * August Ripatti, kirjailijanimi Aku Rautala (1896–1931), työläiskirjailija * Eino Ripatti (1920–1965), Mannerheim-ristin ritari * Erkki Ripatti (s. 1939), viestintäneuvos * Justus Ripatti (1863-1912), kansanedustaja * Justus Ripatti (1892–1980), laamanni, valtakunnansovittelija * Katja Ripatti (s. 1978), seitsenottelija * Mika Ripatti (s. 1964), käsikirjoittaja * Pekka Ripatti, metsätieteilijä ja Energiaviraston Uusiutuva energia -ryhmän johtaja * Pertti Ripatti (1930–2016), suurlähettiläs * Samuli Ripatti (s. 1969), tilastotieteilijä ja biometrian professori * Sasu Ripatti (s. 1976), muusikko * Sulo Ripatti (1909–1973), kauppaneuvos * Tapani Ripatti (s. 1950), radiotoimittaja ja DJ * Viktor Ripatti (1876–1918), punainen rintamapäällikkö Suomen sisällissodassa. == Kuvitteellisia hahmoja == * Ensio Ripatti, suomalaisissa lastenohjelmissa esiintynyt kuvitteellinen yksityisetsivä *Ripatti, kuvitteellinen poliisi Aarne Tarkaksen elokuvasarjassa Koukku ja Ripatti. Luokka:Luettelot henkilöistä sukunimen mukaan
Valter Kostilainen

Valter Kostilainen (8. syyskuuta 1928 Suojärvi – 23. heinäkuuta 2000 Lahti) oli suomalainen professori, joka vaikutti keskeisesti laiva-alan tutkimukseen. Kostilainen kirjoitti ylioppilaaksi Helsingin Suomalaisesta Normaalilyseosta vuonna 1947 ja valmistui diplomi-insinööriksi Teknillisestä korkeakoulusta vuonna 1954. Vuonna 1966 hänestä tuli tekniikan tohtori. Hän hankki käytännön laivansuunnittelukokemusta teollisuuden palveluksessa, ja vuonna 1968 hänet nimitettiin Teknillisen korkeakoulun laivanrakennusopin professoriksi, jota virkaa hän hoiti eläkkeelle jäämiseensä, vuoteen 1991 saakka. Kostilainen tutki ilmapulputuksen käyttöä laivanpropulsiona, mikä johti 1970-luvun alussa jäänmurtajien jäissä liikkumista parantavaan uuteen tuotteeseen. Hän osallistui Teknillisessä korkeakoulussa 1970-luvulla laivamallikoelaboratorion suunnitteluun ja rakentamiseen sekä vaikutti siihen, että VTT perusti kaupallisesta laivamallikoetoiminnasta huolehtivan laiva-alan tutkimuslaboratorion kokeiden uhatessa siirtyä ulkomaille. Hän toteutti 1980-luvulla avovesi-laivamallialtaan muuttamisen jääaltaaksi vastaamaan lisääntyvän arktisen laivantutkimustoiminnan tarpeita. Jo 1970-luvulla hän johti tutkijaryhmää, joka selvitti laivan liikeradan dynamiikkaa matalassa vedessä sekä laivaonnettomuuksia ja niiden syy-yhteyksiä. Kostilainen kuoli 71-vuotiaana auto-onnettomuuden seurauksena heinäkuussa 2000. == Lähteet == * * Luokka:Teknillisen korkeakoulun professorit Luokka:Vuonna 1928 syntyneet Luokka:Vuonna 2000 kuolleet Luokka:Suomalaiset professorit
Highschool of the Dead

Highschool of the Dead (学園黙示録, Gakuen Mokushiroku) on syyskuusta 2006 lähtien Monthly Dragon Age -lehdessä julkaistu manga, jota kirjoittaa Daisuke Satō ja piirtää Shouji Satō. Mangaan pohjautuvaa, Madhousen tuottamaa animesarjaa alettiin esittää Japanissa 5. heinäkuuta 2010. Sarja kertoo japanilaisista lukiolaisista, jotka joutuvat keskelle suurta zombien hyökkäystä. Englanniksi sarjaa julkaisee pohjoisamerikkalainen mangakustantaja Yen Press. ==Anime== Highschool of the Dead -animea esitettiin 5. heinäkuuta 2010 – 20. syyskuuta 2010. Jaksoja on 12. Jokaisella jaksolla on oma lopputunnuskappaleensa, jonka esittää Maon Kurosaki. ===Jaksot=== # "Spring of the Dead" (5. heinäkuuta 2010) # "Escape from the Dead" (12. heinäkuuta 2010) # "Democracy under the Dead" (19. heinäkuuta 2010) # "Running in the Dead" (26. heinäkuuta 2010) # "Streets of the Dead" (2. elokuuta 2010) # "In the Dead of the Night" (9. elokuuta 2010) # "Dead Night and the Dead Ruck" (16. elokuuta 2010) # "The Dead Way Home" (23. elokuuta 2010) # "The Sword and Dead" (30. elokuuta 2010) # "The Dead's House Rules" (6. syyskuuta 2010) # "Dead Storm Rising" (11. syyskuuta 2010) # "All Dead's Attack" (20. syyskuuta 2010) ==Aiheesta muualla== * Fujimi Shobon Highschool of the Dead -internetsivut * Animesarjan viralliset internetsivut * Highschool of the Dead (manga) Anime News Networkissa * Highschool of the Dead (anime) Anime News Networkissa Luokka:Mangasarjat Luokka:Animesarjat Luokka:Kouluanime ja -manga Luokka:Toiminta-anime ja -manga Luokka:Shōnen Luokka:2000-luvun anime ja manga
Kiuruveden vaakuna

Kiuruveden vaakuna on Kiuruveden kaupungin tunnus, joka on samalla puhuva vaakuna. Vaakunan selitys on ”mustassa kentässä kultainen kiuru siivet levitettyinä, alapuolella saatteena kolme hopeista vesilehvää asetettuina 2 + 1.” Vaakunan on suunnitellut Tapio Vallioja, ja Kiuruveden kunnanvaltuusto hyväksyi sen kokouksessaan 29. marraskuuta 1962. Sisäasiainministeriö vahvisti vaakunan käyttöön 7. kesäkuuta 1963. == Lähteet == * * Kiuruvesi Vaakuna
Esham

Rashaam Attica Smith (s. 1976 Long Island, New York, New York) on yhdysvaltalainen rap-artisti ja tuottaja, joka tunnetaan paremmin taiteilijanimellä Esham (lyhenne sanoista East Side Hoes And Money). Hän julkaisi debyyttialbuminsa Boomin' Words From Hellin vuonna 1989 ollessaan vasta 16-vuotias. Eshamia pidetään yhtenä horrorcore-genren keksijöistä, joskin hän kutsuu täysin itse kehittämäänsä psykedeliaa, elektronista musiikkia ja rap rockia sekoittavaa musiikkiaan nimellä acid rap. Eshamilla oli kuitenkin varsinkin debyyttinsä aikoihin vaikeuksia luoda kuuntelijakantaa ja levytys-sopimusta ,sillä levyn shokeeraavat lyriikat ja aihepiirit, kuten helvetti, demonit, kidutus ja kultit liitettiin tuolloin metallimusiikkiin. Horrorcore nimettiinkin genrenä vasta vuosien päästä. == Julkaisut == === Studioalbumit === * Boomin' Words from Hell (1989) * Judgement Day (1992) * KKKill the Fetus (1993) * Closed Casket (1994) * Dead Flowerz (1996) * Bruce Wayne: Gothom City 1987 (1997) * Mail Dominance (1999) * Tongues (2001) * Repentance (2003) * A-1 Yola (2005) * Sacrificial Lambz (2008) * I Ain't Cha Homey (2009) * Hellaween: Pure Horror (2009) * Suspended Animation (2010) * DMT Sessions (2011) === Yhteisalbumit === * Detroit Dogshit (1996) * Bootleg: From the Lost Vault, Vol. 1 (2000) * Acid Rain (2002) === EP:t === * Homey Don't Play (1991) * Erotic Poetry (1991) * Hellterskkkelter (1993) * Maggot Brain Theory (1994) * Lamb Chopz (2007) * Esham 4 Mayor (2008) == Lähteet == == Aiheesta muualla == * AcidRap.com Luokka:Yhdysvaltalaiset hip hop -artistit Luokka:Vuonna 1976 syntyneet Luokka:Elävät henkilöt Luokka:Horrorcore-artistit
Josef Frank

Josef Frank (15. heinäkuuta 1885 Baden bei Wien, Itävalta – 8. tammikuuta 1967 Tukholma, Ruotsi) oli itävaltalais-ruotsalainen arkkitehti, muotoilija ja taiteilija. Hän oli funktionalismin pioneereja. Frank opiskeli arkkitehdiksi Berliinissä. Hänen väitöskirjansa vuodelta 1910 käsittelee Leon Battista Albertin kirkkoarkkitehtuuria. Kun elämä Itävallassa kävi hankalaksi, Frank muutti Ruotsiin ruotsalaisen (Suomessa syntyneen) vaimonsa Anna Sebeniuksen ehdotuksesta. Siellä hän ei kuitenkaan saanut juurikaan oman alansa töitä mutta keskittyi sen sijaan muihin, Svenskt Tennille tekemiinsä suunnittelutöihin, kuten tekstiileihin ja huonekaluihin. Kasviaiheiset tekstiilit poikkesivat värikylläisyydessään arkkitehtuurin ankarasta funktionaalisuudesta. Toisen maailmansodan aikana Frank asui viisi vuotta Yhdysvalloissa, jossa hän ei saanut töitä mutta sen sijaan vaikutteita muun muassa meksikolaisesta kansantaiteesta. Frank ihaili brittiläistä arts and crafts -liikettä. Häntä on toisinaan pidetty Marimekon esikuvana. Frank oli myös kuvataiteilija, hän maalasi akvarelleja, mutta tätä puolta hänen elämäntyöstään tunnetaan toistaiseksi vähän. Frank sai Ruotsin kansalaisuuden 1939. Vaimonsa kuoleman jälkeen hän asui yhdessä tämän serkun Dagmar Grillin kanssa. Frank oli juutalainen, ja hänen sukulaisiaan kuoli keskitysleireillä. ==Palkinnot== * Arkkitehtuurin valtionpalkinto, Itävalta. ==Lähteet== ==Kirjallisuutta== * Ulrika von Schwerin Siever: Josef Frank: De okända akvarellerna, Nicotext, 2016 Luokka:Itävaltalaiset arkkitehdit Luokka:Ruotsalaiset arkkitehdit Luokka:Muotoilijat Luokka:Vuonna 1885 syntyneet Luokka:Vuonna 1967 kuolleet
Kōichi Sugiyama

Kōichi Sugiyama (, 11. huhtikuuta 1931 Tokio − 30. syyskuuta 2021 Tokio) oli japanilainen säveltäjä, jonka tunnetuimmat teokset olivat Dragon Quest -pelisarjan musiikkia. Hänen nähdään innoittaneen monia japanilaisia pelimusiikin säveltäjiä. Sugiyama oli myös tekijänoikeusjärjestö JASRACin (Japanese Society for Rights of Authors, Comporsers and Publishers) jäsen, Japan Institute for National Fundamentals -järjestön hallituksen jäsen sekä Japanin backgammon-seuran kunniapuheenjohtaja. Vuonna 2020 Japanin hallitus tunnusti hänet kulttuurisesti merkittäväksi ja ansiokkaaksi henkilöksi. Musiikkona toimimisen lisäksi Sugiyama osallistui myös poliittiseen aktivismiin, kuten japanilaisen nationalismin edistämiseen ja Japanin sotarikosten kieltämiseen. == Poliittinen toiminta ja näkemykset == Sugiyama kielsi Nankingin verilöylyn tapahtumisen, koska hänen mielestään sitä koskevat faktat olivat "luonteeltaan valikoivia". Hän myös allekirjoitti "The Facts" -ilmoituksen, joka julkaistiin sivun kokoisena The Washington Postissa 14. heinäkuuta 2007. Ilmoituksen allekirjoittivat joukko japanilaisia poliitikkoja ja akateemikkoja vastauksena Yhdysvaltain edustajainhuoneen päätöslauselmalle no. 121. Päätöslauselmassa pyydettiin virallista anteeksipyyntöä Japanin hallitukselta sen osallisuudesta "lohtunaisten" eli japanilaisten sotilaiden seksiorjina olleiden naisten käyttöön toisen maailmansodan aikana. Vuonna 2012 Sugiyama kirjoitti kolumnin, jossa hänen mielestään Japani oli "japanilaisten ja japanilaisvastaisten välisessä sisällissodassa". Esimerkkinä hän väitti japanilaisen median näyttävän isänmaallisuuden osoitukset kielteisessä valoissa, kuten Japanin kansallislaulun esittämisen tai Japanin lipun nostamisen. Lisäksi hän esitti, että vuoden 2011 Fukushiman ydinvoimaonnettomuuden myötä kasvaneen ydinvoimaa vastustavan liikkeen vaatimus purkaa kaikki ydinvoimalat tarjoamatta minkäänlaisia vaihtoehtoja vahingoittaa maan kykyä puolustaa itseään. == Lähteet == == Aiheesta muualla == * Luokka:Japanilaiset säveltäjät Luokka:Videopelimuusikot Luokka:Dragon Quest Luokka:Vuonna 1931 syntyneet Luokka:Vuonna 2021 kuolleet